钦定古今图书集成/明伦汇编/氏族典/第443卷 > 《廖用贤尚友录》 > 耿舒
## 钦定古今图书集成/明伦汇编/氏族典/第443卷 > 《廖用贤尚友录》 > 耿舒

按《后汉书耿弇传》：“弇弟舒，为复胡将军、牟平侯。舒卒，
子袭嗣，尚隆庆公主。袭卒，子宝嗣。宝女弟为清河孝
王妃。及安帝立，以妃为甘园大贵人。帝以宝元舅之
重，使监羽林左车骑，位至大将军，而附事内宠，谮废
皇太子及排陷太尉杨震。宝弟子承袭公主爵为林
虑侯，位至侍中。安帝崩，阎太后以宝等阿附嬖幸，策”
免宝及承，皆贬为亭侯，遣就国。宝自杀，国除，大贵人
数为耿氏请，阳嘉三年，诏封宝子箕“牟平侯”，为侍中，
以恒为阳亭侯，承为羽林中郎将。